Na osnovu člana 82 Zakona o lokalnoj samoupravi (“Službeni list CG”, br. 2/18, 34/19, 38/20, 50/22, 84/22 i 85/22) i člana 123 stav 4 Statuta Glavnog grada (“Službeni list CG – Opštinski propisi”, br. 8/19, 20/21 i 49/22), po pribavljenom mišljenju glavnog administratora broj 03-019/23 – 03-019/23-30/1 od 20. 01.2023. godine, sekretarka Sekretarijata za kulturu i sport, donosi

**P R A V I L N I K**

**o izmjeni Pravilnika o unutrašnjoj organizaciji i sistematizaciji**

**Sekretarijata za kulturu i sport**

**Član 1**

U Pravilniku o unutrašnjoj organizaciji i sistematizaciji Sekretarijata za kulturu i sport, broj 09-D-019/21-2646 od 29. decembra 2021. godine, član 7 tačka 15. mijenja se i glasi:

„**15****.Samostalni/a savjetnik/ca I - za razvoj kulture - jedan izvršilac**

**-VII1 nivo kvalifikacije obrazovanja**

**-fakultet iz oblasti društveno-humanističkih nauka**

**-najmanje pet godina radnog iskustva**

**-položen stručni ispit za rad u državnim organima**

Priprema mišljenja na programe rada i izvještaje o radu javnih službi u oblasti kulture i priprema prijedloge ocjena i zaključaka kao i mišljenja na informativne materijale javnih službi; vrši poslove koji se odnose na posebne oblike podrške razvoju kulture; postupa po zahtjevima subjekata iz oblasti kulture i vodi odgovarajuću evidenciju; sprovodi postupak davanja u zakup poslovnih prostora koji su Sekretarijatu povjereni na raspolaganje i priprema pojedinačna akata u vezi sa tim postupkom; ostvaruje saradnju sa nadležnom komisijom za murale i druge oblike vizuelne komunikacije; priprema podatke i dokumentaciju za slobodan pristup informacijama; vrši popis arhivske građe i učestvuje u postupku izlučivanja bezvrijednog registraturskog materijala; prati primjenu propisa iz djelokruga Odjeljenja; vrši i druge poslove po nalogu koordinatora, pomoćnika sekretara i sekretara.”

**Član 2**

Ovaj pravilnik stupa na snagu nakon davanja saglasnosti od strane gradonačelnika Glavnog grada i proteka roka od osam dana od dana objavljivanja na oglasnoj tabli Sekretarijata.

Broj:09-D-019/22-3235

Podgorica, 30. decembar 2022. godine

 **SEKRETARKA**

 **Ana Medigović**

Gradonačelnik Glavnog grada dao je saglasnost na ovaj pravilnik

Rješenjem broj 01-018/23 – 229/1 od 23. 01.2023. godine.

**O b r a z l o ž e n j e**

**Pravni osnov** za donošenje Pravilnika sadržan je u članu 82 Zakona o lokalnoj samoupravi i članu 123 stav 4 Statuta Glavnog grada, kojima je propisano da akt o unutrašnjoj organizaciji i sistematizaciji organa i službi Glavnog grada donosi starješina organa, uz prethodnu saglasnost gradonačelnika.

**Razlozi za donošenje** sadržani su u potrebi efikasnijeg izvršavanja radnih zadataka koji su stavljeni u djelokrug Sekretarijata.

**Objašnjenje pojedinačnih odredaba** - u članu 1 predložena je izmjena u odnosu na zvanje i uslove na radnom mjestu iz člana 7 tačka 15. važećeg Pravilnika. Takođe, opis poslova navedenog radnog mjesta dodatno je prilagođen višem nivou zvanja imajući u vidu složenost poslova.

Pravilnikom je u članu 2 predviđeno stupanje na snagu.